pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ศุภมาส” สั่งการ ผอ.NSM ศึกษาวิจัย “ปลาออร์ (Oarfish)” หรือ “ปลาพญานาค” ตัวที่ 2 ของไทยหลังพบที่ทะเลภูเก็ตทั้งด้านอนุกรมวิธานและพันธุกรรมเพื่อประโยชน์ทางวิชาการ...
วันพุธที่ 28 กุมภาพันธ์ 2567
“ศุภมาส” สั่งการ ผอ.NSM ศึกษาวิจัย “ปลาออร์ (Oarfish)” หรือ “ปลาพญานาค” ตัวที่ 2 ของไทยหลังพบที่ทะเลภูเก็ตทั้งด้านอนุกรมวิธานและพันธุกรรมเพื่อประโยชน์ทางวิชาการ...
“ศุภมาส” สั่งการ ผอ.NSM ศึกษาวิจัย “ปลาออร์ (Oarfish)” หรือ “ปลาพญานาค” ตัวที่ 2 ของไทยหลังพบที่ทะเลภูเก็ตทั้งด้านอนุกรมวิธานและพันธุกรรมเพื่อประโยชน์ทางวิชาการ ก่อนนําไปจัดแสดงให้ประชาชนได้ชมเพราะเป็น ...
เมื่อวันที่ 19 ก.พ. น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า ตนได้รับรายงานจาก ผศ.ดร.รวิน ระวิวงศ์ ผอ.องค์การพิพิธภัณฑ์วิทยาศาสตร์แห่งชาติ (อพวช.) หรือ NSM ว่า NSM ได้รับซาก “ปลาออร์” (Oarfish) หรือ “ปลาพญานาค” ตัวที่ 2 หลังจากพบซากติดอวนเรือประมง จ.ภูเก็ต เมื่อช่วงวันที่ 15 ก.พ.ที่ผ่านมาและ NSM ได้เดินทางไปรับซากปลาพญานาคเมื่อวันที่ 18 ก.พ. โดยตนได้กําชับให้ ผศ.ดร.รวิน ศึกษาวิจัยทั้งด้านอนุกรมวิธานและพันธุกรรม ซึ่งถือว่ามีความสําคัญทางวิชาการอย่างยิ่ง เพราะปลาพญานาค ถือเป็นตัวอย่างสัตว์ทะเลหายาก ดังนั้น เป็นโอกาสที่ดีที่นักวิชาการด้านธรรมชาติวิทยาที่มีความเชี่ยวชาญของ NSM จะได้ทําการศึกษาปลาชนิดนี้ เนื่องจากในประเทศไทยยังไม่มีข้อมูล จะได้เป็นองค์ความรู้ใหม่ที่เราจะสามารถนําความรู้ที่ได้ไปต่อยอดและใช้ประโยชน์ได้ในอนาคต และที่สําคัญจะได้มีโอกาสนําไปจัดแสดงให้กับประชาชนและเยาวชนได้ดูสัตว์ทะเลหายากที่พบในทะเลไทยด้วย
ขณะที่ ดร.วีระ วิลาศรี ผอ.กองวิชาการสัตววิทยา สํานักวิชาการพิพิธภัณฑ์ธรรมชาติวิทยา NSM เปิดเผยว่า นับเป็นครั้งที่ 2 ในการพบ “ปลาออร์” (Oarfish) ในประเทศไทย จากการตรวจสอบเบื้องต้นพบว่า ซากปลาดังกล่าวเนื้อหนังอยู่ในสภาพดี แต่ส่วนหัวมีความเสียหายเล็กน้อยอาจจะเกิดจากตอนเก็บซากขึ้นมา แต่โดยรวมซากมีความสมบูรณ์ประมาณ 70 % ซึ่งวัดขนาดความยาวได้ 2.85 เมตร น้ําหนัก 8.6 กิโลกรัม นับว่าเป็นการพบปลาชนิดนี้ตัวแรกที่ จ.ภูเก็ต โดยไต๋เล็ก เรือ ป.มัสยานําโชค 4 หน่วยงานประมงจังหวัดภูเก็ต ร่วมกับ เจ้าหน้าที่ศูนย์วิจัยเเละพัฒนาประมงทะเลจังหวัดภูเก็ต และศูนย์ PIPO ได้ทําการตรวจสอบและนํามาส่งมอบให้กับ NSM เพื่อให้ทําการศึกษา โดยก่อนหน้านี้เมื่อเดือน ม.ค. ที่ผ่านมา NSM ก็เพิ่งได้รับซากตัวแรกมาจาก จ.สตูล แต่ในสภาพที่ไม่สมบูรณ์มากนักและถูกนํามาเก็บรักษาด้วยเทคนิคการดองเพื่อการศึกษาด้านอนุกรมวิธาน ซึ่งครั้งนี้เราได้รับมาอีก 1 ตัว ถือว่าเป็นโอกาสที่ดีที่นักวิชาการด้านธรรมชาติวิทยาจะได้ทําการศึกษาปลาชนิดนี้ โดยเราจะศึกษาในแง่ลักษณะกายภาพของปลา สัญฐานวิทยา ลักษณะการกินอาหารของปลาชนิดนี้
ด้าน ผศ.ดร.รวิน ระวิวงศ์ ผอ.NSM กล่าวว่า หลังจากทําการศึกษาซาก “ปลาออร์” เสร็จ ทั้ง 2 ตัว NSM จะนําไปเก็บรักษาด้วยวิธีการที่เหมาะสมที่สุด เพราะถือเป็นสมบัติของชาติ และเตรียมนําไปจัดแสดงผ่านนิทรรศการเพื่อให้คนไทยได้เห็นตัวจริงกันต่อไป
รัฐบาลไทย-ข่าวทำเนียบรัฐบาล-“คารม” เชิญชวนผู้สนใจทำงานในประเทศญี่ปุ่น ประเภทงานอุตสาหกรรมการผลิตและอุตสาหกรรมก่อสร้าง ยื่นสมัครออนไลน์ฟรี ไม่มีค่าใช้จ่าย ถึง มิ.ย. นี้
วันพุธที่ 28 กุมภาพันธ์ 2567
28/02/2567
“คารม” เชิญชวนผู้สนใจทํางานในประเทศญี่ปุ่น ประเภทงานอุตสาหกรรมการผลิตและอุตสาหกรรมก่อสร้าง ยื่นสมัครออนไลน์ฟรี ไม่มีค่าใช้จ่าย ถึง มิ.ย. นี้
“คารม” เชิญชวนผู้สนใจทํางานในประเทศญี่ปุ่น ประเภทงานอุตสาหกรรมการผลิตและอุตสาหกรรมก่อสร้าง ยื่นสมัครออนไลน์ฟรี ไม่มีค่าใช้จ่าย ถึง มิ.ย. นี้
วันนี้ (28 ก.พ. 67) นายคารม พลพรกลาง รองโฆษกประจําสํานักนายกรัฐมนตรี เชิญชวนผู้สนใจทํางานประเทศญี่ปุ่น สมัครงาน ผ่านองค์กร IM Japan ปี 2567 ประเภทงานอุตสาหกรรมการผลิตและอุตสาหกรรมก่อสร้าง ยื่นใบสมัครทางออนไลน์ ฟรี! ไม่มีค่าใช้จ่าย
นายคารม กล่าวว่า กรมการจัดหางาน ประกาศรับสมัครคัดเลือกผู้ฝึกงานเทคนิคคนไทยไปฝึกงานในประเทศญี่ปุ่นผ่านองค์กร IM Japan ปี 2567 ในตําแหน่งผู้ฝึกปฏิบัติงานทางเทคนิค ประเภทงานอุตสาหกรรมการผลิตและอุตสาหกรรมก่อสร้าง โดยผู้ที่สนใจสามารถสมัครสอบได้ที่เว็บไซต์ toea.doe.go.th ลงทะเบียนอิเล็กทรอนิกส์ การบริหารแรงงานไทยไปต่างประเทศ กรอกข้อมูลเพื่อลงทะเบียนคนหางาน และศึกษาวิธีการสมัคร คุณสมบัติผู้สมัครและเอกสารที่เกี่ยวข้อง ที่เมนูข่าวประกาศรับสมัคร หัวข้อ ประกาศคณะอนุกรรมการจัดส่งผู้ฝึกงานเทคนิคคนไทยไปฝึกงานประเทศญี่ปุ่นฯ
สําหรับการรับสมัครทํางานในครั้งนี้ เปิดรับทั้งสิ้น 5 รอบ โดยรอบที่ 1 รับสมัครวันที่ 12 กุมภาพันธ์ - 9 มีนาคม 2567 ประกาศรายชื่อฯ วันที่ 13 มีนาคม 2567 รอบที่ 2 รับสมัครวันที่ 10 - 31 มีนาคม 2567 ประกาศรายชื่อฯ วันที่ 12 เมษายน 2567 รอบที่ 3 รับสมัครวันที่ 1 - 30 เมษายน 2567 ประกาศรายชื่อฯ วันที่ 3 พฤษภาคม 2567 รอบที่ 4 รับสมัครวันที่ 1 - 31 พฤษภาคม 2567 ประกาศรายชื่อฯ วันที่ 7 มิถุนายน 2567 และรอบที่ 5 รับสมัครวันที่ 1 - 30 มิถุนายน 2567 ประกาศรายชื่อฯ วันที่ 5 กรกฎาคม 2567
คุณสมบัติเบื้องต้นเปิดรับเพศชาย อายุ 18 - 30 ปี จบการศึกษาระดับมัธยมศึกษาปีที่ 6 ประกาศนียบัตรวิชาชีพ (ปวช.) หรือประกาศนียบัตรวิชาชีพชั้นสูง (ปวส.) ไม่จํากัดสาขาวิชา ไม่มีประวัติอาชญากรรม ไม่เคยทํางานหรือเข้าเมืองหรือพํานักโดยผิดกฎหมายหรือเป็นผู้ต้องห้ามเข้าญี่ปุ่น เป็นต้น โดยผู้ที่ผ่านการคัดเลือกฯ จะไปฝึกงานในประเภทอุตสาหกรรมการผลิต อาทิ งานประกอบชิ้นส่วนอิเล็กทรอนิกส์ งานบํารุงรักษาเครื่องจักร งานหล่อหรือขึ้นรูปพลาสติก งานซ่อมบํารุงรักษารถยนต์ งานแปรรูปอาหาร เป็นต้น สําหรับอุตสาหกรรมก่อสร้าง อาทิ งานนั่งร้าน งานก่อสร้างแบบหล่อ งานก่อสร้างโครงเหล็ก งานทําระบบกันซึม งานเดินท่อ เป็นต้น
“กรมการจัดหางานจะประกาศรายชื่อผู้มีสิทธิสอบ ทางเว็บไซต์ของกรมการจัดหางาน doe.go.th/prd หรือเว็บไซต์กองบริหารแรงงานไทยไปต่างประเทศ doe.go.th/overseas และ facebook: IMthailand หากต้องการสอบถามรายละเอียดเพิ่มเติม ติดต่อที่กองบริหารแรงงานไทยไปต่างประเทศ กรมการจัดหางาน โทร. 0 2245 9428 หรือสายด่วนกรมการจัดหางาน โทร. 1694 หรือ โทร.1506 กด 2” นายคารม กล่าว
รัฐบาลไทย-ข่าวทำเนียบรัฐบาล-รมว.เกษตรฯ จับมือทุกภาคส่วนเพื่อร่วมกันแก้ปัญหาให้ตรงจุด และขับเคลื่อนไปด้วยกัน เพื่อให้เกิดประโยชน์สูงสุดแก่พี่น้องชาวประมง
วันพุธที่ 28 กุมภาพันธ์ 2567
รมว.เกษตรฯ จับมือทุกภาคส่วนเพื่อร่วมกันแก้ปัญหาให้ตรงจุด และขับเคลื่อนไปด้วยกัน เพื่อให้เกิดประโยชน์สูงสุดแก่พี่น้องชาวประมง
รมว.เกษตรฯ จับมือทุกภาคส่วนเพื่อร่วมกันแก้ปัญหาให้ตรงจุด และขับเคลื่อนไปด้วยกัน เพื่อให้เกิดประโยชน์สูงสุดแก่พี่น้องชาวประมง
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานเปิดการประชุมใหญ่สามัญ ประจําปี พ.ศ. 2567 ของสมาคมการประมงแห่งประเทศไทย และปาฐกถาพิเศษ เรื่อง "พลิกฟื้นประมงไทย สู่การเป็นเจ้าสมุทรในกติกาสากลโลก" ณ โรงแรมแกรนด์ ฟอร์จูน กรุงเทพฯ
รัฐมนตรีว่าการกระทรวงเกษตรและสหกรณ์ กล่าวว่า รัฐบาลได้ให้ความสําคัญต่อการแก้ไขปัญหาความเดือดร้อนของพี่น้องชาวประมง ที่ได้รับผลกระทบจากปัญหา IUU ซึ่งภาคประมงของไทยสามารถสร้างรายได้เข้าประเทศอย่างมหาศาล แต่จากการใช้มาตรการ IUU ทําให้วิถีชีวิตของพี่น้องชาวประมงเปลี่ยนไป
อย่างไรก็ตาม รัฐบาล และกระทรวงเกษตรฯ โดยกรมประมง ได้พยายามแก้ไขกฎหมายต่าง ๆ เพื่อให้เข้ากับบริบทของประมงไทย อีกทั้งยังมุ่งมั่นแก้ไขปัญหาทั้งในเรื่องราคาสินค้าภาคการประมงตกต่ํา ราคาน้ํามัน การนําเข้าส่งออก และการเก็บภาษี เป็นต้น นอกจากนี้ ยังมุ่งมั่นแก้ไขปัญหาทั้งในส่วนของประมงพื้นบ้านและประมงพาณิชย์ โดยทุกภาคส่วนต้องร่วมกันแก้ปัญหาให้ตรงจุด และขับเคลื่อนไปด้วยกัน เพื่อให้เกิดประโยชน์สูงสุดแก่พี่น้องชาวประมง
รัฐบาลไทย-ข่าวทำเนียบรัฐบาล-"เสริมศักดิ์" ปลื้ม สภาฯ เตรียมพิจารณารับร่างพ.ร.บ. ชาติพันธุ์ 5 ฉบับ วาระแรก 28 ก.พ.นี้ ชี้เป็นจุดเริ่มต้นสร้างความเท่าเทียมในการใช้ชีวิตของกลุ่มชาติพันธุ์  บนสังคมที่แตกต่าง
วันพุธที่ 28 กุมภาพันธ์ 2567
"เสริมศักดิ์" ปลื้ม สภาฯ เตรียมพิจารณารับร่างพ.ร.บ. ชาติพันธุ์ 5 ฉบับ วาระแรก 28 ก.พ.นี้ ชี้เป็นจุดเริ่มต้นสร้างความเท่าเทียมในการใช้ชีวิตของกลุ่มชาติพันธุ์  บนสังคมที่แตกต่าง
"เสริมศักดิ์" ปลื้ม สภาฯ เตรียมพิจารณารับร่างพ.ร.บ. ชาติพันธุ์ 5 ฉบับ วาระแรก 28 ก.พ.นี้ ชี้เป็นจุดเริ่มต้นสร้างความเท่าเทียมในการใช้ชีวิตของกลุ่มชาติพันธุ์  บนสังคมที่แตกต่าง
"เสริมศักดิ์" ปลื้ม สภาฯ เตรียมพิจารณารับร่างพ.ร.บ. ชาติพันธุ์ 5 ฉบับ วาระแรก 28 ก.พ.นี้ ชี้เป็นจุดเริ่มต้นสร้างความเท่าเทียมในการใช้ชีวิตของกลุ่มชาติพันธุ์ บนสังคมที่แตกต่าง
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เปิดเผยว่า ที่ประชุมสภาผู้แทนราษฎร เตรียมพิจารณาร่างพระราชบัญญัติคุ้มครองและส่งเสริมวิถีชีวิตกลุ่มชาติพันธุ์ พ.ศ. ....ตามที่กระทรวงวัฒนธรรมเสนอร่วมกับร่างพระราชบัญญัติชาติพันธุ์ของ ส.ส. และภาคประชาชน รวม 5 ฉบับ เป็นวาระด่วน เพื่อรับหลักการวาระแรก ในวันพรุ่งนี้ 28 ก.พ.67
ภายหลังมีความพยายามมากว่า10 ปี ที่พี่น้องกลุ่มชาติพันธุ์ ร่วมกับกระทรวงวัฒนธรรม ศูนย์มานุษยวิทยาสิรินธร (องค์การมหาชน) และเครือข่ายภาคประชาสังคม ร่วมกันผลักดันให้มีการยกฐานะแนวนโยบายฟื้นฟูวิถีชีวิตกลุ่มชาติพันธุ์ชาวเล ตามมติคณะรัฐมนตรี 2 มิ.ย. 53 และแนวนโยบายฟื้นฟูวิถีชีวิตกลุ่มชาติพันธุ์ชาวกะเหรี่ยง ตามมติคณะรัฐมนตรี 3 ส.ค.53 ให้มาเป็นร่าง พ.ร.บ.คุ้มครองและส่งเสริมวิถีชีวิตกลุ่มชาติพันธุ์ พ.ศ. .... เพื่อให้การคุ้มครองสิทธิทางวัฒนธรรมของพี่น้องกลุ่มชาติพันธุ์ทุกกลุ่มในประเทศไทยอย่างเสมอภาค
นายเสริมศักดิ์ กล่าวอีกว่า พรุ่งนี้ถือเป็นวันแห่งประวัติศาสตร์ของพี่น้องกลุ่มชาติพันธุ์ ที่จะได้ร่วมกันติดตามการพิจารณาร่าง กฎหมายดังกล่าว ซึ่งตนได้เร่งผลักดันกฎหมายฉบับนี้อย่างเต็มที่ เพื่อเป็นของขวัญให้กับพี่น้องกลุ่มชาติพันธุ์ทุกกลุ่มในประเทศไทย เพราะร่างกฎหมายฉบับนี้ จะเป็นจุดเริ่มต้นในการวางรากฐานทางความคิดให้คนไทยเห็นคุณค่าของความหลากหลายของกลุ่มชาติพันธุ์ มีทักษะชีวิตที่จะดํารงอยู่ในสังคมที่มีความแตกต่าง สร้างการเปลี่ยนแปลงให้สังคมไทยหลุดพ้นจากการเป็นสังคมเปราะบาง ซึ่งมีปัจจัยเสี่ยงจากความแตกต่างที่อาจทําให้เกิดปัญหาความขัดแย้งรุนแรง ที่ฉุดรั้งการพัฒนาและขีดความสามารถทางการแข่งขันของประเทศ
ผู้สื่อข่าวรายงานว่า นายเสริมศักดิ์ ได้เสนอร่าง พ.ร.บ.คุ้มครองและส่งเสริมวิถีชีวิตกลุ่มชาติพันธุ์ พ.ศ...ให้ ครม.พิจารณา และมีมติรับหลักการ เมื่อวันที่ 6 ก.พ. ที่ผ่านมา และขณะนี้ทางสภาผู้แทนราษฎรได้รับร่างกฎหมายดังกล่าว และร่างพระราชบัญญัติที่มีลักษณะเดียวกันอีก 4 ฉบับ เพื่อพิจารณา จึงถือเป็นอีกก้าวสําคัญของประเทศไทยและเป็นความหวังของพี่น้องกลุ่มชาติพันธุ์ที่กําลังจะมีกฎหมายฉบับแรกที่วางหลักการคุ้มครองสิทธิทางวัฒนธรรมของกลุ่มชาติพันธุ์ สร้างการยอมรับให้กลุ่มชาติพันธุ์มีส่วนร่วมในการพัฒนาประเทศอย่างยั่งยืน และสร้างความเท่าเทียมอย่างเป็นธรรมเพื่อลดความเหลื่อมล้ําตามแนวทางการพัฒนาอย่างยั่งยืน
รัฐบาลไทย-ข่าวทำเนียบรัฐบาล-นาย JEDIDIAH ROYAL รอง ผช.รมว.กห.สหรัฐฯ เข้าเยี่ยมคำนับ รมว.กห. ในโอกาสเดินทางเยือนประเทศไทย เพื่อเข้าร่วมการหารือยุทธศาสตร์ด้านการป้องกันประเทศ ระหว่าง กห. - กห.สหรัฐฯ
วันพุธที่ 28 กุมภาพันธ์ 2567
นาย JEDIDIAH ROYAL รอง ผช.รมว.กห.สหรัฐฯ เข้าเยี่ยมคํานับ รมว.กห. ในโอกาสเดินทางเยือนประเทศไทย เพื่อเข้าร่วมการหารือยุทธศาสตร์ด้านการป้องกันประเทศ ระหว่าง กห. - กห.สหรัฐฯ
(Defense Strategic Talks: DST) โดย รมว.กห. และ รอง ผช.รมว.กห.สหรัฐฯ ยินดีกับความสัมพันธ์และความร่วมมือที่ใกล้ชิดระหว่าง กห. - กห.สหรัฐฯ
ยินดีกับความสัมพันธ์และความร่วมมือที่ใกล้ชิดระหว่าง กห. - กห.สหรัฐฯ พร้อมทั้งหวังว่าจะได้พัฒนาความร่วมมือในมิติต่าง ๆ ระหว่างกันต่อไป ทั้งนี้ รอง ผช.รมว.กห.สหรัฐฯ มีความยินดีเป็นอย่างยิ่งถ้าหาก รมว.กห. จะเดินทางเยือนสหรัฐฯ (28 ก.พ.67)
รัฐบาลไทย-ข่าวทำเนียบรัฐบาล-"อนุทิน" กำชับผู้ว่าฯ ทั่วประเทศลงพื้นที่สอดส่องพร้อมมีคำสั่งเข้มกิจกรรมต้นตอฝุ่น PM2.5 เผยปภ. วางหลักปฏิบัติเวียนถึงทุกจังหวัดด่วน
วันเสาร์ที่ 17 กุมภาพันธ์ 2567
17/02/2567
"อนุทิน" กําชับผู้ว่าฯ ทั่วประเทศลงพื้นที่สอดส่องพร้อมมีคําสั่งเข้มกิจกรรมต้นตอฝุ่น PM2.5 เผยปภ. วางหลักปฏิบัติเวียนถึงทุกจังหวัดด่วน
โฆษกมหาดไทย เผย "อนุทิน" กําชับผู้ว่าฯ ทั่วประเทศลงพื้นที่สอดส่องพร้อมมีคําสั่งเข้มกิจกรรมต้นตอฝุ่น PM2.5 เผยปภ. วางหลักปฏิบัติเวียนถึงทุกจังหวัดด่วน
น.ส.ไตรศุลี ไตรสรณกุล เลขานุการ รมว.มหาดไทยและโฆษกกระทรวงมหาดไทย กล่าวว่า นายอนุทิน ชาญวีรกูล รองนายกรัฐมนตรี และ รมว.มหาดไทย ได้มีข้อกําชับถึงผู้ว่าราชการจังหวัดทุกจังหวัดทั่วประเทศให้ความสําคัญลําดับต้นๆ กับการแก้ไขปัญหาฝุ่นละลอง PM2.5 ที่ขณะนี้ถือเป็นภัยคุกคามต่อสุขภาพของพี่น้องประชาชน และเรื่องนี้เป็นนโยบายที่ นายเศรษฐา ทวีสิน นายกรัฐมนตรีและ รมว.คลังให้ความสําคัญอย่างยิ่ง
"ท่านอนุทิน ได้มีข้อกําชับท่านผู้ว่าฯ ทุกท่านให้ช่วยเน้นลงพื้นที่และสั่งการให้มีการลดการกระทํากิจกรรมใดใดที่ก่อให้เกิดมลภาวะฝุ่นพิษตามนโยบายและข้อสั่งการของท่านนายกรัฐมนตรี ขอให้มีการออกมาตรการตามความเหมาะสมของแต่ละพื้นที่ให้เห็นเป็นรูปธรรมว่าทางกระทรวงมหาดไทยได้ขับเคลื่อนเรื่องการป้องกันฝุ่นพิษอย่างจริงจัง โดยตอนนี้ท่านอธิบดีกรมป้องกันภัยกําลังทําหนังสือเวียนเพื่อทําความเข้าใจและหลักปฏิบัติภายในวันนี้" น.ส.ไตรศุลี กล่าว
โฆษกกระทรวงมหาดไทย กล่าวว่า เมื่อวันที่ 15 ก.พ. ที่ผ่านมาได้ นายอนุทิน ได้เป็นประธานประชุมมอบนโยบายและติดตามการปฏิบัติราชการขับเคลื่อนนโยบายสําคัญของรัฐบาลและกระทรวงมหาดไทย ที่ อ.เมือง จ.เชียงราย โดยมีหัวหน้าส่วนราชการกระทรวงมหาดไทย หัวหน้าส่วนราชการและหัวหน้าหน่วยงานรัฐวิสาหกิจในสังกัดกระทรวงมหาดไทยประจําจังหวัดเชียงราย ผู้บริหารองค์กรส่วนท้องถิ่น (อปท.) และนายอําเภอทั้ง 18 อําเภอ ของจังหวัดเชียงรายเข้าร่วม โดยปัญหาฝุ่นละอองข้ามแดนเป็นหนึ่งในประเด็นที่นายอนุทิน กําชับให้ผู้บริหารส่วนราชการในพื้นที่ให้ความสําคัญเนื่องจากเป็นเรื่องเร่งด่วนและกําลังส่งผลกระทบต่อสุขภาพของประชาชนมากขึ้นทุกปี
นอกจากนี้ รมว.มหาดไทย ได้ย้ําถึงการขับเคลื่อนนโยบายสําคัญอื่น ได้แก่ การแก้ไขปัญหาหนี้นอกระบบ ปัญหายาเสพติด ความมั่นคงตามแนวชายแดน โดยเฉพาะการแก้ไขปัญหาหนี้นอกระบบก็เป็นเรื่องที่กระทรวงมหาดไทยได้รับมอบหมายให้เป็นหน่วยงานเจ้าภาพร่วมกับทางตํารวจ อัยการ และกระทรวงการคลัง ซึ่งที่ผ่านมาก็ได้เห็นการทํางานของเจ้าหน้าที่ในแต่ละจังหวัดที่ได้นําเจ้าหนี้กับลูกหนี้เข้ามาเจรจากันจนสามารถแก้ไขปัญหาได้ ขอขับเคลื่อนต่อไปให้สําเร็จต่อไป
พร้อมกันนี้ รมว.มหาดไทย ได้รับฟังผลการขับเคลื่อน 11 นโยบายสําคัญของ รมว.มหาดไทยในพื้นที่ จ.เชียงราย เพื่อทราบผลสัมฤทธิ์ รวมทั้งปัญหาอุปสรรค พร้อมกับให้ข้อเสนอแนะเพื่อแก้ไขให้การผลักดันนโยบายเกิดเป็นรูปธรรมและเดินหน้าต่อไป ได้แก่ การพัฒนาคุณภาพชีวิตและสร้างรายได้ โดยการน้อมนําแนวพระราชดําริมาประยุกต์ใช้, น้ําดื่มสะอาดฟรี ลดค่าใช้จ่ายประชาชน, การลดค่าใช้จ่ายพลังงานไฟฟ้าและน้ํามันของทุกส่วนราชการ, การจัดระเบียบสังคม ปราบปรามผู้มีอิทธิพล, การแก้ไขปัญหายาเสพติด, การบริการประชาชนแบบ One Stop Service, พลังงานสะอาด, อากาศสะอาด, การอํานวยความสะดวกและดูแลความปลอดภัยนักท่องเที่ยว และ การสนับสนุนการพัฒนาระบบสาธารณสุขปฐมภูมิ และการเตรีมความพร้อมท้องถิ่นรองรับสังคมผู้สูงอายุ
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมกับมหาวิทยาลัยอุบลราชธานี เปิดโครงการเกษตรอีสานใต้ ประจำปี 2567 ชูแนวความคิด “เทคโนโลยีและนวัตกรรมเกษตรแม่นยำสู่เกษตรไทยมูลค่าสูง”
วันเสาร์ที่ 17 กุมภาพันธ์ 2567
กระทรวงเกษตรฯ ร่วมกับมหาวิทยาลัยอุบลราชธานี เปิดโครงการเกษตรอีสานใต้ ประจําปี 2567 ชูแนวความคิด “เทคโนโลยีและนวัตกรรมเกษตรแม่นยําสู่เกษตรไทยมูลค่าสูง”
กระทรวงเกษตรฯ ร่วมกับมหาวิทยาลัยอุบลราชธานี เปิดโครงการเกษตรอีสานใต้ ประจําปี 2567 ชูแนวความคิด “เทคโนโลยีและนวัตกรรมเกษตรแม่นยําสู่เกษตรไทยมูลค่าสูง”
ดร.จอมขวัญ กลับบ้านเกาะ ผู้ช่วยรัฐมนตรีว่าการกระทรวงเกษตรและสหกรณ์ เป็นประธานเปิดโครงการเกษตรอีสานใต้ ประจําปี 2567 ที่จัดขึ้นระหว่างวันที่ 16 - 25 กุมภาพันธ์ 2567ภายใต้แนวความคิด "เทคโนโลยีและนวัตกรรมเกษตรแม่นยําสู่เกษตรไทยมูลค่าสูง" พร้อมมอบโล่เกียรติคุณผู้ให้การสนับสนุนการจัดงาน โดยมีผู้บริหารส่วนราชการจังหวัดอุบลราชธานี และเจ้าหน้าที่ที่เกี่ยวข้อง เข้าร่วม ณ ลานกิจกรรมคณะเกษตรศาสตร์ มหาวิทยาลัยอุบลราชธานี
สําหรับโครงการเกษตรอีสานใต้ ของมหาวิทยาลัยอุบลราชธานี เป็นความร่วมมือระหว่างกระทรวงเกษตรฯ และมหาวิทยาลัยอุบลราชธานี เพื่อเผยแพร่ผลงานของมหาวิทยาลัยอุบลราชธานี อีกทั้งยังเป็นการส่งเสริมด้านงานวิจัยและวิชาการ พัฒนาองค์ความรู้ด้านเทคโนโลยีและนวัตกรรมการเกษตร เพื่อให้พี่น้องเกษตรกรและองค์กรธุรกิจได้ใช้อย่างมีประสิทธิภาพ พัฒนาคุณภาพชีวิตของเกษตรกรไทยให้ดีขึ้นอย่างต่อเนื่อง และสร้างความมั่นคงความยั่งยืนของอาชีพการเกษตรและภาคส่วนเศรษฐกิจที่เกี่ยวข้อง ตลอดจนเป็นการสร้างเศรษฐกิจชีวภาพหมุนเวียนสีเขียว หรือเศรษฐกิจ BCG อันเป็นแนวทางการเพิ่มมูลค่าสินค้าด้วยเทคโนโลยีนวัตกรรมที่เป็นมิตรกับสิ่งแวดล้อม
อย่างไรก็ตาม กระทรวงเกษตรฯ ได้ตระหนักถึงความสําคัญดังกล่าว จึงได้มอบหมายให้หน่วยงานในสังกัดขับเคลื่อนแนวคิดดังกล่าวให้เกิดผลอย่างเป็นรูปธรรมมากขึ้น สร้างพื้นฐานที่แข็งแรงด้านการเกษตรและอุตสาหกรรมการเกษตรของประเทศไทย ตลอดจนเทคโนโลยีและนวัตกรรมเป็นแรงสนับสนุนสําคัญให้เศรษฐกิจของประเทศไทยดียิ่งขึ้นต่อไปในอนาคต
รัฐบาลไทย-ข่าวทำเนียบรัฐบาล-​สมัครด่วน! กรมการจัดหางาน รับสมัครหญิงไทย ทำงานนวดมาเลเซีย ไม่จำกัดวุฒิฯ
วันเสาร์ที่ 17 กุมภาพันธ์ 2567
17/02/2567
​สมัครด่วน! กรมการจัดหางาน รับสมัครหญิงไทย ทํางานนวดมาเลเซีย ไม่จํากัดวุฒิฯ
กรมการจัดหางาน รับสมัครหญิงไทย ทํางานประเทศมาเลเซีย ไม่จํากัดวุฒิฯ จํานวน 50 อัตรา ฟรี! ค่าตั๋วเครื่องบินไป ค่ารถโดยสารประจําทางกลับ อาหาร ที่พัก มีประกันสุขภาพ สมัครได้ตั้งแต่บัดนี้ - 31 มีนาคม 2567
นายสมชาย มรกตศรีวรรณ อธิบดีกรมการจัดหางาน เปิดเผยว่า กระทรวงแรงงาน โดยกรมการจัดหางานเปิดรับสมัครคนหางานเพื่อไปทํางานกับนายจ้าง Thai Odyssey Sdn. Bhd. ประเทศมาเลเซีย (รอบที่ 2) ซึ่งประกอบกิจการร้านนวด ในตําแหน่งพนักงานนวด จํานวน 50 อัตรา ค่าจ้าง 3,000 ริงกิตต่อเดือน หรือประมาณ 22,195 บาท (ขึ้นกับอัตราแลกเปลี่ยน) มีระยะเวลาจ้างงาน 1 ปี โดยนายจ้างจะจัดหาที่พัก และจัดรถรับส่งไป-กลับ ระหว่างที่พัก-ที่ทํางาน จัดเตรียมอาหารให้วันละ 3 มื้อ จ่ายค่าตั๋วโดยสารเครื่องบินขาไป และค่ารถโดยสารประจําทางขากลับประเทศไทย เมื่อทํางานครบสัญญาจ้าง พร้อมประกันคุ้มครองการบาดเจ็บในระหว่างการทํางาน ประกันสุขภาพตามที่รัฐบาลประเทศมาเลเซียกําหนด และประกันสุขภาพแบบกลุ่ม โดยคุณสมบัติที่นายจ้างบริษัท Thai Odyssey Sdn. Bhd. แจ้งความต้องการ เป็นเพศหญิง อายุระหว่าง 21 - 44 ปี ไม่จํากัดวุฒิการศึกษา มีประสบการณ์ในการนวดไทย นวดเท้า โดยมีใบรับรองการฝึกอบรมการนวด อย่างน้อย 150 ชม. มีสุขภาพแข็งแรง ได้รับการตรวจสุขภาพกับโรงพยาบาลที่กําหนด
สําหรับการรับสมัครในครั้งนี้ เป็นการดําเนินการเพื่อจัดส่งคนหางานไปทํางานต่างประเทศโดยวิธีรัฐจัดส่ง คนหางานไม่ต้องเสียค่าสมัครหรือค่าบริการใดๆ ทั้งสิ้น ผู้ที่ได้รับการคัดเลือกไปทํางานจ่ายเพียงค่าใช้จ่ายที่จําเป็น ได้แก่ ค่าถ่ายรูป ค่าทําหนังสือเดินทาง (กรณียังไม่มี) ค่าตรวจสุขภาพ และค่าสมัครสมาชิกกองทุนเพื่อช่วยเหลือคนหางานไปทํางานในต่างประเทศ รวมค่าใช้จ่าย ประมาณ 6,500 บาท โดยผู้สนใจสามารถยื่นใบสมัครทาง Email: doe.malaysia1@gmail.com ได้ตั้งแต่วันที่ 15 กุมภาพันธ์ - 31 มีนาคม 2567 ตลอด 24 ชม. โดยไม่เว้นวันหยุดราชการ
ทั้งนี้ ผู้ที่มีความประสงค์สมัครงานสามารถดาวน์โหลดแบบฟอร์มใบสมัคร และศึกษารายละเอียดได้ที่ เว็บไซต์ doe.go.th/overseas หรือเฟชบุ๊ก : แรงงานไทยไปต่างประเทศโดยรัฐจัดส่ง หรือสามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 หรือกองบริหารแรงงานไทยไปต่างประเทศ หมายเลขโทรศัพท์ 0 2245 1034 หรือสายด่วนกระทรวงแรงงาน โทร. 1506 กด 2 กรมการจัดหางาน ในวันและเวลาราชการ
รัฐบาลไทย-ข่าวทำเนียบรัฐบาล-รัฐมนตรีเกษตรฯ มุ่งผลักดัน "Soft Power" ชูวัฒนธรรมสานสัมพันธ์อิ้วเมี่ยนโลก
วันเสาร์ที่ 17 กุมภาพันธ์ 2567
รัฐมนตรีเกษตรฯ มุ่งผลักดัน "Soft Power" ชูวัฒนธรรมสานสัมพันธ์อิ้วเมี่ยนโลก
รัฐมนตรีเกษตรฯ มุ่งผลักดัน "Soft Power" ชูวัฒนธรรมสานสัมพันธ์อิ้วเมี่ยนโลก มอบ สวพส. เข้าส่งเสริมอาชีพภาคการเกษตรของพี่น้องชาติพันธุ์ เพื่อพัฒนาคุณภาพชีวิตอย่างยั่งยืน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานพิธีเปิดงานมหกรรมวัฒนธรรมสานส้มพันธ์อิ้วเมียนโลก ที่จัดขึ้นระหว่างวันที่ 16 - 18 กุมภาพันธ์ 2567 ณ ลานอเนกประสงค์เทศบาลเมืองพะเยา อําเภอเมืองพะเยา จังหวัดพะเยา โดยการจัดงานดังกล่าว กระทรวงวัฒนธรรม ร่วมกับมูลนิธิอิ้วเมียนไทย หน่วยงานในระดับจังหวัด ระดับอําเภอ องค์กรปกครองส่วนท้องถิ่น และเครือข่ายทางวัฒนธรรม ร่วมกันจัดขึ้นเพื่อยกระดับไปสู่ระดับชาติและนานาชาติ ร่วมกันสืบสาน รักษา ต่อยอดวัฒนธรรมกลุ่มชาติพันธุ์อิ้วเมี่ยน และเพื่อเผยแพร่องค์ความรู้เกี่ยวกับวัฒนธรรมวิถีชีวิตที่มีคุณค่าและมูลค่า สามารถนําไปต่อยอดการท่องเที่ยวทางวัฒนธรรมและเพื่อกระตุ้นเศรษฐกิจฐานราก สร้างรายได้หมุนเวียนในพื้นที่ รวมทั้งประชาสัมพันธ์ส่งเสริมการท่องเที่ยวของจังหวัดพะเยาและประเทศไทย
สําหรับมหกรรมวัฒนธรรมสานสัมพันธ์อิ้วเมี่ยนโลก เป็น 1 ใน 6 เทศกาลประเพณีที่กระทรวงวัฒนธรรมประกาศยกระดับสู่ระดับชาติและนานาชาติ เป็นการขับเคลื่อนสังคมและเศรษฐกิจด้วยวัฒนธรรม รวมทั้งผลักดัน "Soft Power" ความเป็นไทย เพิ่มมูลค่าเศรษฐกิจสร้างสรรค์ สร้างรายได้และภาพลักษณ์ที่ดีให้แก่ประเทศ ตามนโยบายรัฐบาล โดยเฉพาะอุตสาหกรรมวัฒนธรรมสร้างสรรค์ที่มีศักยภาพ 5F โดยขับเคลื่อนงานเทศกาลประเพณีสู่ระดับโลก
ทั้งนี้ จังหวัดพะเยา เป็นจังหวัดที่แยกตัวออกมาจากจังหวัดเชียงราย เป็นจังหวัดที่ 72 ของประเทศไทย มีประชากรทั้งสิ้น 458,279 คน แบ่งเขตการปกครองออกเป็น 9 อําเภอ โดยจังหวัดพะเยาเป็นจังหวัดที่มีความหลากหลายทางชาติพันธุ์ ประกอบด้วยกลุ่มชาติพันธุ์ 11 ชาติพันธุ์ สําหรับชาติพันธุ์อิ้วเมี่ยนได้ตั้งถิ่นฐานอยู่ใน 7 อําเภอของจังหวัดพะเยา ได้แก่ อําเภอเมืองพะเยา อําเภอเชียงคํา อําเภอเชียงม่วน อําเภอภูซาง อําเภอดอกคําใต้ อําเภอปง และอําเภอแม่ใจ
ในส่วนของกระทรวงเกษตรและสหกรณ์ มีสถาบันวิจัยและพัฒนาพื้นที่สูง (องค์การมหาชน)หรือ สวพส. ที่เป็นหน่วยงานในการสนับสนุนงานโครงการหลวงและขยายผลงานโครงการหลวงในการพัฒนาเศรษฐกิจสังคมและสิ่งแวดล้อมบนที่สูงของประเทศไทยให้เกิดผลสัมฤทธิ์อย่างยั่งยืน ซึ่งรัฐมนตรีว่าการกระทรวงเกษตรและสหกรณ์ ได้ให้ความสําคัญและมอบหมายให้ขับเคลื่อนในการพัฒนาคุณภาพชีวิตของพี่น้องชาติพันธุ์ มุ่งส่งเสริมอาชีพภาคการเกษตร ให้มีความยั่งยืน โดยบูรณาการร่วมกับหน่วยงานที่เกี่ยวข้อง ให้สามารถนําจุดเด่นของชาติพันธุ์มาขยายผลเป็น Soft power ควบคู่กับการส่งเสริมคุณภาพชีวิตต่อไป
รัฐบาลไทย-ข่าวทำเนียบรัฐบาล-นายกฯ เน้นย้ำฝ่ายความมั่นคง อารักขาบุคคลสำคัญ พร้อมพัฒนากองทัพยกระดับการศึกษาและความเป็นอยู่ของกำลังพล
วันเสาร์ที่ 17 กุมภาพันธ์ 2567
17/02/2567
นายกฯ เน้นย้ําฝ่ายความมั่นคง อารักขาบุคคลสําคัญ พร้อมพัฒนากองทัพยกระดับการศึกษาและความเป็นอยู่ของกําลังพล
นายกฯ เน้นย้ําฝ่ายความมั่นคง อารักขาบุคคลสําคัญ พร้อมพัฒนากองทัพยกระดับการศึกษาและความเป็นอยู่ของกําลังพล
วันนี้ (17 กุมภาพันธ์ 2567) เวลา 08.40 น. ณ ท่าอากาศยานทหาร 2 กองบิน 6 ( บน.6) ดอนเมือง กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงการร่วมรับประทานอาหารกับผู้บัญชาการเหล่าทัพ และนายสุทิน คลังแสง รัฐมนตรีว่าการกระทรวงกลาโหม ว่า วานนี้ (16 ก.พ.) ได้ไปรับประทานอาหารเย็น กับ ผบ. ทั้ง 3 เหล่าทัพ ซึ่งมีการพูดคุยอย่างสม่ําเสมอในเรื่องการพัฒนากองทัพอยู่แล้ว รวมถึงการพูดคุยในข้อกังวลใจต่าง ๆ
นอกจากนี้ ยังมีการพูดคุยเรื่องการอารักขาราชวงศ์และบุคคลสําคัญ ต้องเน้นย้ําว่า เรื่องนี้เป็นเรื่องที่สําคัญ จะต้องทําให้ถูกต้อง ไม่ให้ประชาชนเดือดร้อน ทุกคนก็เห็นตรงกันหมด
นายกฯ กล่าวถึงการพูดคุยเรื่องสวัสดิการของทหาร สืบเนื่องจากสัปดาห์ที่ผ่านมา ตนเองได้ไปเยี่ยมแฟลตข้าราชการตํารวจ จึงได้สอบถามกับ ผบ.เหล่าทัพ ถึงชีวิตความเป็นอยู่ของทหาร ไม่ใช่แค่มิติของที่อยู่อาศัย แต่รวมไปถึงด้านการศึกษา เพราะในปัจจุบันมีถึงแค่หลักสูตรประกาศนียบัตรวิชาชีพ (ปวช.) แต่เป็นเรื่องที่น่ายินดีที่โรงเรียนช่างฝีมือทหาร สามารถผลิตแรงงานเข้าสู่ตลาดได้ ซึ่งอุตสาหกรรมต่างๆ ก็ยังคงต้องการแรงงานช่างฝีมือ ทั้งนี้ ผบ.เหล่าทัพ ก็ยอมรับว่าในปัจจุบัน โรงเรียนช่างฝีมือทหารก็ยังมีอยู่เพียงในระดับ ปวช. ก็จะต้องมองว่าจะพัฒนาไปจนถึงในระดับประกาศนียบัตรวิชาชีพชั้นสูง (ปวส.) และ ระดับปริญญาตรีต่อได้
สําหรับสถานพยาบาลต่างๆ ของเหล่าทัพ เช่น โรงพยาบาลภูมิพล ที่มีผู้เข้าไปรักษาหลักล้านต่อปี แต่เป็นบุคลากรของกองทัพเพียง 10% นายกฯ กล่าวว่า แสดงว่าโรงพยาบาลเหล่านี้ ให้การรักษาประชาชนเป็นอย่างดี รวมถึงสถานพยาบาลในกองทัพ หรือค่ายทหาร ดังนั้น การลงพื้นที่ในครั้งนี้ จะไปมอบโฉนดที่ดินกับกองทัพ ซึ่งผู้บัญชาการทหารบกก็จะเดินทางไปด้วย จึงจะถือโอกาสนี้ให้ผู้บัญชาการทหารบก พาไปดูสถานพยาบาลในค่ายทหาร รวมถึงชีวิตความเป็นอยู่ภายในค่ายทหาร ซึ่งตนเองมีความเป็นห่วงทุกภาคส่วน เราจะต้องดูแลพวกเขาให้มีศักดิ์ศรี และถ้าหากในอนาคตจะเปลี่ยนไปประกอบอาชีพอื่น ก็สามารถทําได้อย่างสมศักดิ์ศรีเช่นกัน
รัฐบาลไทย-ข่าวทำเนียบรัฐบาล-ปลัดฯ จตุพร เข้ม ติดตามสถานการณ์พื้นที่วิกฤต หมอกควัน ไฟป่า เร่งแก้ไขปัญหาฝุ่น PM 2.5 ภาพรวมของประเทศ
วันเสาร์ที่ 17 กุมภาพันธ์ 2567
ปลัดฯ จตุพร เข้ม ติดตามสถานการณ์พื้นที่วิกฤต หมอกควัน ไฟป่า เร่งแก้ไขปัญหาฝุ่น PM 2.5 ภาพรวมของประเทศ
ปลัดฯ จตุพร เข้ม ติดตามสถานการณ์พื้นที่วิกฤต หมอกควัน ไฟป่า เร่งแก้ไขปัญหาฝุ่น PM 2.5 ภาพรวมของประเทศ
ปลัดฯ จตุพร เข้ม ติดตามสถานการณ์พื้นที่วิกฤต หมอกควัน ไฟป่า เร่งแก้ไขปัญหาฝุ่น PM 2.5 ภาพรวมของประเทศ
วันที่ 16 กุมภาพันธ์ 2567 เวลา 15.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานการประชุมติดตามสถานการณ์หมอกควัน ไฟป่า และการแก้ไขปัญหาฝุ่นละอองขนาดเล็ก (PM2.5) โดยมี ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงฯ พร้อมด้วยทีมที่ปรึกษารัฐมนตรีว่าการกระทรวงฯ ผู้ตรวจราชการกระทรวงฯ รองผู้ว่าราชการจังหวัด สํานักงานทรัพยากรธรรมชาติและสิ่งแวดล้อมจังหวัด (ทสจ.) สํานักบริหารพื้นที่อนุรักษ์ (สบอ.) สํานักงานสิ่งแวดล้อมและควบคุมมลพิษ (สคพ.) สํานักจัดการทรัพยากรป่าไม้ (สจป.) ทุกพื้นที่ทั่วประเทศ เข้าร่วมประชุม ณ ห้องประชุม ชั้น 17 และผ่านระบบการประชุมทางไกล Video Conference
โดย ปกท.ทส. ได้นําความห่วงใยของ พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม ถึงสถานการณ์หมอกควัน ไฟป่า และปัญหาฝุ่น PM2.5 ในหลายพื้นที่ของประเทศ ส่งผลต่อสุขภาพอนามัยของประชาชน ซึ่งจากข้อมูลของศูนย์สื่อสารการแก้ไขปัญหามลพิษทางอากาศ (ศกพ.) และข้อมูลจุดความร้อนจากจิสด้า พบว่า ในช่วงหลายวันที่ผ่านมา มีจังหวัดที่มีจุดความร้อนสูงอย่างต่อเนื่อง 5 อันดับแรก ได้แก่ กาญจนบุรี ชัยภูมิ นครราชสีมา เพชรบูรณ์ และราชบุรี ส่วนใหญ่เกิดในพื้นที่ป่า ทั้งป่าอนุรักษ์ ป่าสงวนแห่งชาติ พื้นที่ ส.ป.ก. และพื้นที่เกษตร ซึ่งนายกรัฐมนตรี นายเศรษฐา ทวีสิน ได้ให้ความสําคัญเป็นเรื่องเร่งด่วนที่ต้องดําเนินการแก้ไข
โดย พล.ต.อ.พัชรวาท วงษ์สุวรรณ ได้มีข้อสั่งการเพื่อการแก้ไขปัญหาอย่างเร่งด่วน 1) กรณีจุดความร้อนในพื้นที่ป่า ทั้ง 11 ป่าอนุรักษ์ และ 10 ป่าสงวนแห่งชาติ ขอให้กรมอุทยานแห่งชาติ สัตว์ป่า และพันธุ์พืช และกรมป่าไม้ เฝ้าระวัง ควบคุม และดับไฟให้เร็ว สําหรับพื้นที่อื่น ๆ ให้ ทสจ. และ สคพ. เป็นหูเป็นตา โดยเฉพาะในพื้นที่เกษตร หากพบการเผาต้องแจ้งจังหวัด จับดําเนินคดีตามมาตรการทุกกรณี และประสานงานร่วมกับผู้ว่าราชการจังหวัดอย่างใกล้ชิด เพื่อประกาศมาตรการต่าง ๆ แจ้งเตือนประชาชน ได้อย่างทันกับสถานการณ์ 2) ขอให้สื่อสารสร้างการรับรู้ สร้างความร่วมมือและความเข้าใจกับพี่น้องประชาชนในพื้นที่เป็นสําคัญ เพื่อปฏิบัติตามคําแนะนํา งดการเผา งดการเข้าป่า พร้อมหาแหล่งทุนอื่นเข้าร่วมชดเชย รวมถึงร่วมแจ้งเบาะแสการเผาแก่เจ้าหน้าที่ 3) ขอให้เตรียมการฟื้นฟูพื้นที่ป่าที่เกิดไฟไหม้ไปแล้ว และ 4) ขอให้นําข้อมูลการพยากรณ์อากาศ จากศูนย์ข้อมูลคุณภาพอากาศ ของกรมควบคุมมลพิษ มาปรับใช้ในการเตรียมการป้องกันและแก้ไขให้เหมาะสมกับแต่ละพื้นที่ต่อไป
รัฐบาลไทย-ข่าวทำเนียบรัฐบาล-ร้อยเอก ธรรมนัส พรหมเผ่า นำพสกนิกรชาวจังหวัดพะเยา
วันเสาร์ที่ 17 กุมภาพันธ์ 2567
ร้อยเอก ธรรมนัส พรหมเผ่า นําพสกนิกรชาวจังหวัดพะเยา
ร้อยเอก ธรรมนัส พรหมเผ่า นําพสกนิกรชาวจังหวัดพะเยา พร้อมใจสวมเสื้อสีม่วง เพื่อแสดงจุดยืนในการปกป้องและถวายกําลังใจ แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วยผู้บริหารส่วนราชการในจังหวัดพะเยา และประชาชน พร้อมใจสวมเสื้อสีม่วง เพื่อแสดงจุดยืนในการปกป้องและถวายกําลังใจ แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ อนุสาวรีย์พ่อขุนงําเมือง จังหวัดพะเยา
ในโอกาสนี้ รัฐมนตรีว่าการกระทรวงเกษตรและสหกรณ์ได้เปิดกรวยกระทงดอกไม้ธูปเทียนแพ ถวายราชสักการะเบื้องหน้าพระบรมฉายาลักษณ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จากนั้นถวายแจกันดอกไม้ ตามด้วยนํากล่าวคําแสดงความจงรักภักดี โดยมีใจความว่า นับเป็นเวลากว่า 68 ปี ที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สถิตเป็นมิ่งขวัญของปวงชนชาวไทย ตลอดระยะเวลาที่ผ่านมา พระองค์ทรงอุทิศพระวรกายทรงงานหนักอย่างมิรู้จักเหน็ดเหนื่อย ทรงแสวงหาความรู้และนําวิชาการความรู้ทั้งหลายมาบําเพ็ญพระองค์ให้เป็นประโยชน์แก่ชาติบ้านเมือง ทรงใฝ่พระทัยในการทรงงานเพื่อพสกนิกรของพระองค์ และเนื่องในโอกาสใกล้วันพระราชสมภพที่จะเวียนมาบรรจบครบรอบอีกวาระหนึ่ง ในวันที่ 2 เมษายน พุทธศักราช 2567 นี้ เหล่าพสกนิกรชาวจังหวัดพะเยา ขอพร้อมใจกันแสดงกําลังปกป้อง และขอถวายพระพรแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ให้ทรงมีพลานามัยแข็งแรง มีพระชนมายุยิ่งยืนนาน เป็นมิ่งขวัญปกเกล้าปกกระหม่อมของปวงชนชาวไทยสืบไปชั่วกาลนาน
รัฐบาลไทย-ข่าวทำเนียบรัฐบาล-พสกนิกรจังหวัดชลบุรี กว่า 2,000 คน พร้อมใจใส่เสื้อม่วงรวมพลังแสดงความจงรักภักดีต่อ “กรมสมเด็จพระเทพ”
วันเสาร์ที่ 17 กุมภาพันธ์ 2567
17/02/2567
พสกนิกรจังหวัดชลบุรี กว่า 2,000 คน พร้อมใจใส่เสื้อม่วงรวมพลังแสดงความจงรักภักดีต่อ “กรมสมเด็จพระเทพ”
พสกนิกรจังหวัดชลบุรี กว่า 2,000 คน พร้อมใจใส่เสื้อม่วงรวมพลังแสดงความจงรักภักดีต่อ “กรมสมเด็จพระเทพ”
เมื่อเวลา 16.00 น.วันที่ 16 กุมภาพันธ์ 2567 ณ ลานพระบรมราชานุสาวรีย์ รัชกาลที่ 5 อําเภอเมืองชลบุรี จังหวัดชลบุรี นายธวัชชัย ศรีทอง ผู้ว่าราชการจังหวัดชลบุรี นําคณะข้าราชการตุลาการ ทหาร ตํารวจ เหล่ากาชาดจังหวัดชลบุรี หัวหน้าส่วนราชการและหน่วยงานรัฐวิสาหกิจ สมาชิกสภาผู้แทนราษฎรในพื้นที่จังหวัดชลบุรี นายอําเภอทุกอําเภอ ภาคเอกชนและประชาชนในพื้นที่จังหวัดชลบุรีกว่า 2,500 คน ร่วมสวมใส่เสื้อสีม่วง เข้าร่วมพิธีถวายพระพร และน้อมสํานึกในพระมหากรุณาธิคุณ สมเด็จพระกนิษฐาธิราชเจ้า กรมสมเด็จพระเทพรัตนราชสุุดา ฯ สยามบรมราชกุมารี อย่างหาที่สุดมิได้ ที่ได้ทรงปฏิบัติพระกรณียกิจด้วยความวิริยะอุตสาหะ ทรงมีพระราชปณิธานในการสืบสานและต่อยอดที่จะขจัดทุกข์บํารุงสุขแก่ปวงประชาราษฎร์ตามรอยพระราชบิดา ในอันที่จะก่อให้เกิดประโยชน์แก่สังคมและประเทศไทยสืบไป
โดยนายธวัชชัย ศรีทอง ผู้ว่าราชการจังหวัดชลบุรี ทําพิธีเปิดกรวยกระทงดอกไม้ ถวายธูปเทียนแพ ถวายแจกันดอกไม้ เบื้องหน้าพระฉายาลักษณ์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พร้อมกล่าวแถลงการณ์น้อมแสดงความจงรักภักดี กล่าวถวายพระพร ตามด้วยการร้องเพลงสรรเสริญพระบารมี เพลงถวายกําลังใจ ในบทเพลง "ในอุ่นอ้อมอกมั่นคง" เพื่อร่วมแสดงพลัง ร่วมถวายกําลังใจและแสดงความจงรักภักดีแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ผู้ทรงเป็นที่รักของปวงชนชาวไทย
ทั้งนี้ เหล่าพสกนิกรชาวจังหวัดชลบุรี ทุกหมู่เหล่า น้อมแสดงความจงรักภักดีแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี และขอแสดงจุดยืนด้วยชีวิต ในการพิทักษ์ รักษา ปกป้อง มิให้บุคคลใดมาดูหมิ่นเหยียดหยามพระเกียรติของพระองค์ผู้ทรงเป็นมิ่งขวัญของปวงชนชาวไทย และขอเชิญชวนพี่น้องประชาชนชาวจังหวัดชลบุรี ได้รวมพลังกันในการแสดงความจงรักภักดี ด้วยการน้อมนําแนวพระราชดําริสู่การขับเคลื่อนสร้างคุณประโยชน์แก่ชาติบ้านเมืองอันเป็นการปฏิบัติบูชา น้อมเกล้า ฯ ถวายแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ผู้ทรงเป็นที่รักยิ่งของปวงชนชาวไทยตลอดไป
สําหรับการจัดกิจกรรมในครั้งนี้ เป็นการแสดงพลังของพี่น้องประชาชนชาวชลบุรีและคนไทยทั้งประเทศ ที่ต้องการสื่อให้เห็นว่า "เรายึดมั่น เราเชื่อมั่น และศรัทธาในสถาบันพระมหากษัตริย์และพระบรมวงศานุวงศ์ทุกพระองค์" โดยจะไม่ยอมเด็ดขาดที่จะให้ใครหรือคนกลุ่มใดมาดูหมิ่น หรือคิดในสิ่งที่ไม่ดีต่อสถาบันพระมหากษัตริย์ อันเป็นที่รักของปวงชนชาวไทย
รัฐบาลไทย-ข่าวทำเนียบรัฐบาล-“พิมพ์ภัทรา” สั่ง สมอ. ระดม Outsource ที่ขึ้นทะเบียนกว่า 20 หน่วยงาน เร่งตรวจโรงงานป้องสินค้าด้อยคุณภาพ
วันเสาร์ที่ 17 กุมภาพันธ์ 2567
17/02/2567
“พิมพ์ภัทรา” สั่ง สมอ. ระดม Outsource ที่ขึ้นทะเบียนกว่า 20 หน่วยงาน เร่งตรวจโรงงานป้องสินค้าด้อยคุณภาพ
“พิมพ์ภัทรา” สั่ง สมอ. ระดม Outsource ที่ขึ้นทะเบียนกว่า 20 หน่วยงาน เร่งตรวจโรงงานป้องสินค้าด้อยคุณภาพ
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า จากกรณีที่สินค้าด้อยคุณภาพราคาถูกจากประเทศเพื่อนบ้านทะลักเข้ามาจําหน่ายในประเทศไทยเป็นจํานวนมากอย่างต่อเนื่อง ทั้งเครื่องใช้ไฟฟ้า ภาชนะพลาสติก และภาชนะเมลามีน ฯลฯ ก่อให้เกิดความไม่ปลอดภัยกับประชาชน กระทรวงอุตสาหกรรมได้ติดตามสถานการณ์ดังกล่าวอย่างใกล้ชิด และได้สั่งการให้สํานักงานมาตรฐานผลิตภัณฑ์
อุตสาหกรรม (สมอ.) ออกมาตรการในการแก้ไขปัญหาดังกล่าวอย่างเร่งด่วนและเป็นรูปธรรม เพื่อช่วยเหลือผู้ประกอบการภายในประเทศที่ได้รับผลกระทบ รวมทั้งกําชับให้เข้มงวดในการตรวจควบคุมการจําหน่ายสินค้าในท้องตลาดอย่างต่อเนื่อง เพื่อคุ้มครองประชาชนให้ปลอดภัยจากการใช้สินค้า นอกจากนี้ ยังให้เร่งตรวจสอบผู้นําเข้าสินค้าที่เป็นสินค้าควบคุมของ สมอ. ทั้ง 144 รายการ โดยเฉพาะสินค้าจากประเทศเพื่อนบ้านที่ไม่ได้มาตรฐาน ไม่ให้เข้ามาจําหน่ายในประเทศไทยได้
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม กล่าวเพิ่มเติมว่า สมอ. รับข้อสั่งการของท่านรัฐมนตรีพิมพ์ภัทราฯ โดยเมื่อวันที่ 14 กุมภาพันธ์ 2567 ที่ผ่านมา ได้เชิญหน่วยตรวจ (Inspection Body - IB) ซึ่งเป็น Outsource ที่ได้รับการแต่งตั้งจาก สมอ. ทั้ง 20 หน่วยงาน เช่น สถาบันยานยนต์ สถาบันไฟฟ้าและอิเล็กทรอนิกส์ สถาบันสิ่งทอ บริษัท อินเตอร์เนชั่นแนล อินสเปคชั่น กรุ๊ป จํากัด บริษัท บูโร เวอริทัส เซอทิฟิเคชั่น (ประเทศไทย) จํากัด บริษัท เอ็นพีซี เซฟตี้ แอนด์ เอ็นไวรอนเมนทอล เซอร์วิส จํากัด และบริษัท แบงค็อก เซอร์ติฟิเคชั่น จํากัด เป็นต้น มาประชุมหารือเพื่อหาแนวทางในการทํางานร่วมกัน เพื่อสกัดกั้นสินค้าไม่ได้มาตรฐานไม่ให้เข้ามาจําหน่ายในประเทศไทยได้ รวมทั้งเตรียมความพร้อมของบุคลากรให้สามารถรองรับกับปริมาณงานตรวจโรงงานที่จะเพิ่มมากขึ้นตามจํานวนมาตรฐานบังคับที่จะมีผลบังคับใช้ในปลายปี 2567 เพิ่มอีกกว่า 40 มาตรฐาน เนื่องจาก IB เหล่านี้ ได้รับการแต่งตั้งจาก สมอ. ให้เป็นหน่วยตรวจโรงงานแทน สมอ. สามารถตรวจติดตามโรงงานที่ได้รับใบอนุญาตจาก สมอ. แล้ว เพื่อควบคุมสินค้าให้มีคุณภาพเป็นไปตามมาตรฐานอย่างสม่ําเสมอและต่อเนื่อง โดยมาตรฐานในการตรวจโรงงานของ สมอ. และ IB ที่เป็น Outsource ใช้เกณฑ์ในการตรวจที่เป็นมาตรฐานเดียวกัน เลขาธิการ สมอ. กล่าว
รัฐบาลไทย-ข่าวทำเนียบรัฐบาล-ทส. ร่วมติดตามการพัฒนา แก้ไขปัญหาคลองแม่ข่า จังหวัดเชียงใหม่
วันเสาร์ที่ 17 กุมภาพันธ์ 2567
ทส. ร่วมติดตามการพัฒนา แก้ไขปัญหาคลองแม่ข่า จังหวัดเชียงใหม่
ทส. ร่วมติดตามการพัฒนา แก้ไขปัญหาคลองแม่ข่า จังหวัดเชียงใหม่
ทส. ร่วมติดตามการพัฒนา แก้ไขปัญหาคลองแม่ข่า จังหวัดเชียงใหม่
วันที่ 16 กุมภาพันธ์ 2567เวลา 13.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วยผู้บริหารระดับสูงในสังกัดฯ และหน่วยงานที่เกี่ยวข้อง เข้าร่วมการประชุมติดตามความก้าวหน้าการพัฒนาและแก้ไขปัญหาคลองแม่ข่า จังหวัดเชียงใหม่ โดยมี พลอากาศเอก สถิตย์พงษ์ สุขวิมล ราชเลขานุการในพระองค์ พระบาทสมเด็จพระเจ้าอยู่หัว เป็นประธานการประชุม ณ สํานักงานทรัพย์สินพระมหากษัตริย์
โอกาสนี้ ปกท.ทส. ได้รายงานความก้าวหน้าและเสนอแนวคิดการแก้ไขปัญหาคุณภาพน้ําคลองแม่ข่าจังหวัดเชียงใหม่ โดยในการดําเนินงานหน่วยงานในสังกัดกระทรวงฯ ได้บูรณาการร่วมกันกับจังหวัดเชียงใหม่ อําเภอแม่ริม ส่วนราชการในพื้นที่ และปราชญ์ชาวบ้าน ร่วมกันพัฒนาฟื้นฟู รวมถึงการบริหารจัดการน้ําต้นทุนเพื่อเพิ่มน้ําต้นทุน การบําบัดน้ําเสีย และการปรับปรุงภูมิทัศน์ และแก้ไขปัญหาพื้นที่รุกล้ําลําน้ําคลองแม่ข่า ทั้งระยะเร่งด่วน ระยะกลาง และระยะยั่งยืน
รัฐบาลไทย-ข่าวทำเนียบรัฐบาล-นายกฯ เดินทางถึง จ.สกลนคร เยี่ยมชมตลาดเทศบาลนครสกลนคร พบปะทักทายประชาชน ขอบคุณชาวสกลนครที่ให้การต้อนรับอย่างอบอุ่น
วันเสาร์ที่ 17 กุมภาพันธ์ 2567
17/02/2567
นายกฯ เดินทางถึง จ.สกลนคร เยี่ยมชมตลาดเทศบาลนครสกลนคร พบปะทักทายประชาชน ขอบคุณชาวสกลนครที่ให้การต้อนรับอย่างอบอุ่น
นายกฯ เดินทางถึง จ.สกลนคร เยี่ยมชมตลาดเทศบาลนครสกลนคร พบปะทักทายประชาชน ขอบคุณชาวสกลนครที่ให้การต้อนรับอย่างอบอุ่น
นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (17 ก.พ. 67) เวลา 17.00 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะ เดินทางมายังตลาดเทศบาลนครสกลนคร ต.ดงมะไฟ อ.เมืองสกลนคร จ.สกลนคร เพื่อเยี่ยมชมตลาดเทศบาลนครสกลนคร และพบปะทักทายกับประชาชน พ่อค้าแม่ค้าที่ประกอบกิจการค้าขายในตลาด โดยนายกรัฐมนตรีได้สอบถามถึงการค้าขายของพ่อค้า แม่ค้า ว่าการค้าขายเป็นอย่างไรบ้าง ประสบปัญหาอะไรหรือไม่ โดยพ่อค้า แม่ค้าต่างบอกว่าการค้าขายดีในช่วงนี้
นายกรัฐมนตรีได้กล่าวขอบคุณประชาชนชาวสกลนครที่มาให้การต้อนรับอย่างอบอุ่น พร้อมกับร่วมถ่ายภาพกับประชาชน พ่อค้า แม่ค้าด้วยความเป็นกันเอง และยังได้สนับสนุนสินค้าของพ่อค้า แม่ค้า เช่น ผัก ผลไม้ ไข่มดแดง ข้าวโพด และถั่วต้มด้วย
รัฐบาลไทย-ข่าวทำเนียบรัฐบาล-นายกฯ เผยปล่อยตัวอดีตนายกฯ ”ทักษิณ“  18 ก.พ. นี้ ย้ำทุกอย่างเป็นไปตามกฎหมาย
วันเสาร์ที่ 17 กุมภาพันธ์ 2567
17/02/2567
นายกฯ เผยปล่อยตัวอดีตนายกฯ ”ทักษิณ“  18 ก.พ. นี้ ย้ําทุกอย่างเป็นไปตามกฎหมาย
นายกฯ เผยปล่อยตัวอดีตนายกฯ ”ทักษิณ“  18 ก.พ. นี้ ย้ําทุกอย่างเป็นไปตามกฎหมาย เผยให้เกียรติอดีตนายกฯ ทุกคน หากมีโอกาสพร้อมขอคําแนะนําที่เป็นประโยชน์
วันนี้ (17 กุมภาพันธ์ 2567) เวลา 08.40 น. ณ ท่าอากาศยานทหาร 2 กองบิน 6 ( บน.6) ดอนเมือง กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ก่อนเดินทางลงพื้นที่จังหวัดนครพนม สกลนครและอุดรธานี ระหว่างวันที่ 17-19 ก.พ.67 ถึงขั้นตอนการปล่อยตัวนายทักษิณ ชินวัตร อดีตนายกรัฐมนตรี ที่ได้รับการพักโทษ ว่า เข้าใจว่าจะมีการปล่อยตัวในวันที่ 18 ก.พ. เชื่อว่า ทุกอย่างเป็นไปตามกระบวนการยุติธรรม กรมราชทัณฑ์ และโรงพยาบาลตํารวจ ส่วนพันตํารวจเอกทวี สอดส่อง รัฐมนตรีว่าการกระทรวงยุติธรรม มีการรายงานขั้นตอนอะไรที่เป็นพิเศษหรือไม่ ก็เป็นไปตามที่พูด ตามที่ข่าวออกมาแล้ว เป็นไปตามกฎหมายทุกอย่าง
ส่วนการปล่อยตัวจะเป็นในช่วงกลางคืนหรือไม่ นายกรัฐมนตรี กล่าวว่า “ไม่ทราบเลยครับ ผมไม่ทราบ แต่เป็นวันที่ 18 ผมไม่ทราบ ไม่แน่ใจในข้อกฎหมาย วันที่ 18 คือวันที่ 18 ไม่แน่ใจ ไม่ได้มีการคุยกัน ไม่ได้ลงรายละเอียด ผมเชื่อว่าทุกอย่างเป็นไปตามขั้นตอนตามกฎหมาย”
ผู้สื่อข่าวถามว่า นายกฯ จะมีโอกาส ไปเจอกับนายทักษิณ หรือไม่ หลังได้รับการปล่อยตัว นายกรัฐมนตรี กล่าวว่า ก็ต้องดูตามความเหมาะสม ส่วนที่ถามมาว่าจะไปขอคําแนะนําอะไรหรือไม่ ในฐานะนายกฯ ตนให้เกียรติอดีตนายกฯ ทุกท่าน
“ถ้ามีโอกาสเจอกันตามงาน หรือถ้ามีเรื่อง หรือถ้ามีความจําเป็นที่นายกฯ ในอดีตมีความชํานาญในเรื่องนั้นเป็นพิเศษ ตนไม่เขินอายที่จะไปปรึกษา วันนั้นเจอ พลเอกประยุทธ์ จันทร์โอชา อดีตนายกฯ ก็คุยกันเป็นชั่วโมง มีหลายเรื่องที่ท่านให้คําแนะนํามา” นายกรัฐมนตรีกล่าว
ส่วนจะแค่ขอคําปรึกษา หรือตั้งเป็นคณะทํางานหรือไม่นั้น นายกรัฐมนตรี กล่าวว่า “ยังไม่ได้คิดไปไกลขนาดนั้น ไม่ทราบว่าท่านอยากทําแบบนั้นหรือเปล่า ไปพูดก้าวล่วงแบบนั้นมันก็ไม่ถูกต้อง เชื่อว่าท่านจากไปหลายปีแล้ว ก็คงมีเรื่องที่อยากจะทํา ท่านเองก็ไม่สบายอยู่ด้วย ก็ต้องดูความเหมาะสม
รัฐบาลไทย-ข่าวทำเนียบรัฐบาล-รมช.ไชยา ลงพื้นที่มหาสารคาม มอบนโยบายขับเคลื่อนปศุสัตว์เป็นอาชีพหลัก ดันส่งออกมีคุณภาพ
วันเสาร์ที่ 17 กุมภาพันธ์ 2567
รมช.ไชยา ลงพื้นที่มหาสารคาม มอบนโยบายขับเคลื่อนปศุสัตว์เป็นอาชีพหลัก ดันส่งออกมีคุณภาพ
รมช.ไชยา ลงพื้นที่มหาสารคาม มอบนโยบายขับเคลื่อนปศุสัตว์เป็นอาชีพหลัก ดันส่งออกมีคุณภาพ
เร่งสร้างรายได้ให้เกษตรกร
นายไชยา พรหมา รัฐมนตรีช่วยว่าการกระทรวงเกษตรและสหกรณ์  ลงพื้นที่ตรวจราชการจังหวัดมหาสารคาม โดยมี นายกนก ศรีวิชัยนันท์ รองผู้ว่าราชการจังหวัดมหาสารคาม สมาชิกสภาผู้แทนราษฎรจังหวัดมหาสารคาม และนายทวีศักดิ์     ธนเดโชพล ผู้ตรวจราชการกระทรวงเกษตรและสหกรณ์ ผู้บริหารและเจ้าหน้าที่สังกัดกระทรวงเกษตรและสหกรณ์ รอต้อนรับ  ในพื้นที่ สําหรับช่วงเช้าเป็นการรับฟังข้อร้องเรียนของเกษตรกร และมอบพันธุ์ไม้ให้กับเกษตรกรในพื้นที่ ณ วัดใต้โกสุม อําเภอโกสุมพิสัย จังหวัดมหาสารคาม จากนั้นรับหนังสือจากตัวแทนเกษตรกรเรื่องซ่อมแซมคลองส่งน้ําที่ได้รับผลกระทบจากอุทกภัย จนไม่สามารถส่งน้ําให้เกษตรกรใช้อุปโภค-บริโภค ซึ่งทาง รมช. ไชยา และคณะได้ลงพื้นที่ตรวจเยี่ยมบริเวณคลองส่งน้ําที่เสียหาย พร้อมทั้งจะเร่งนําเรื่องเรียนรัฐมนตรีว่าการกระทรวงเกษตรฯ ต่อไป
สําหรับช่วงบ่าย รมช.ไชยา และคณะลงพื้นที่ตรวจราชการ ณ สํานักงานปศุสัตว์จังหวัดมหาสารคาม โดยมี นายวิบูรณ์  แววบัณฑิต ผู้ว่าราชการจังหวัดมหาสารคาม และหน่วยงานส่วนจังหวัดที่เกี่ยวข้อง รอต้อนรับในพื้นที่ ทั้งนี้ รัฐมนตรีช่วยฯ ไชยา ได้มอบนโยบายขับเคลื่อนการเกษตรด้านปศุสัตว์ให้เป็นอาชีพหลักของเกษตรกร เนื่องจากรัฐบาลกําลังปราบปรามสินค้าเกษตรเถื่อน ลดการนําเข้าสินค้าเกษตรจากต่างประเทศ และอยู่ระหว่างเจรจาเปิดตลาดการค้าสินค้าปศุสัตว์กับประเทศจีน เวียดนาม และซาอุดิอาระเบีย ซึ่งเป็นประเทศที่มีกําลังซื้อสูง รวมถึงมอบหมายให้กรมปศุสัตว์เข้มงวดในการใช้มาตรการดูแล ปศุสัตว์มีชีวิตก่อนส่งออกไปยังต่างประเทศ เพื่อสร้างภาพลักษณ์ที่ดีให้กับประเทศไทย สามารถสร้างรายได้ให้กับเกษตรกรได้อย่างต่อเนื่อง จนส่งผลให้กลไกราคาตลาดกลับมาเป็นปกติ รวมถึงเร่งศึกษาแนวทางการพัฒนาโรงงานวัคซีนที่ปากช่อง โดยใช้แนวทาง 3 ข้อ ดังนี้ 1) ไม่กระทบงบประมาณ หรือใช้งบประมาณน้อยที่สุด      2) สามารถผลิตวัคซีนให้มีมาตรฐานและเพียงพอต่อการใช้งานในประเทศ 3) สามารถส่งออกขายต่างประเทศ และศึกษาไปถึงการให้เอกชนสัมปทานหรือให้ประเทศที่สนใจลงทุนโรงงานมาร่วมงานได้ พร้อมทั้ง ให้ศูนย์วิจัยและพัฒนาอาหารสัตว์ บูรณาการกับกรมส่งเสริมการเกษตร กรมส่งเสริมสหกรณ์ ให้บริหารจัดการพื้นที่เพาะปลูกสําหรับทําหัวอาหารสัตว์เพิ่มมากขึ้น และจําหน่ายให้เกษตรกรในราคาถูก ลดการผูกขาดการซื้อหัวอาหารกับกลุ่มนายทุนที่มีราคาสูง พร้อมทั้งให้หน่วยงานในสังกัดให้ความรู้การทําหัวอาหารสัตว์จากการหมักใบมันสําปะหลัง ที่มีโปรตีนใกล้เคียงถั่วเหลือง ซึ่งเป็นทางเลือกในการลดต้นทุนอาหารสัตว์ได้เป็นอย่างดี นอกจากนี้ ขอให้ดูแลอาสาสมัครปศุสัตว์ประจําหมู่บ้าน ซึ่งเป็นบุคลากรที่มีความสําคัญ และช่วยกันประชาสัมพันธ์รับสมัครอาสาสมัครปศุสัตว์รุ่นใหม่มาช่วยเหลือเกษตรกร    ผู้เลี้ยงปศุสัตว์ในพื้นที่ร่วมกัน
หลังจากนั้น รมช. ไชยา ได้เดินทางลงพื้นที่ตรวจเยี่ยมเกษตรกรผู้เลี้ยงโคเนื้อ ณ ฟาร์มโคเนื้อ โชคเนรมิตรฟาร์ม (สาขา 2) ตําบลแวงน่าง อําเภอเมือง จังหวัดมหาสารคาม พร้อมมอบใบรับรองการปฎิบัติการทางการเกษตรที่ดีสําหรับฟาร์มโคเนื้อ (GAP) ให้กับฟาร์มดังกล่าวที่ผ่านการตรวจประเมินจากกรมปศุสัตว์ อีกด้วย
รัฐบาลไทย-ข่าวทำเนียบรัฐบาล-นายกฯ ติดตามการยกระดับ และมาตรการรัดกุมด่านชายแดน จ.กาญจนบุรี ป้องกันลักลอบนำเข้าสินค้าเถื่อนและผลกระทบ PM2.5
วันเสาร์ที่ 17 กุมภาพันธ์ 2567
17/02/2567
นายกฯ ติดตามการยกระดับ และมาตรการรัดกุมด่านชายแดน จ.กาญจนบุรี ป้องกันลักลอบนําเข้าสินค้าเถื่อนและผลกระทบ PM2.5
นายกฯ ติดตามการยกระดับ และมาตรการรัดกุมด่านชายแดน จ.กาญจนบุรี ป้องกันลักลอบนําเข้าสินค้าเถื่อนและผลกระทบ PM2.5
วันที่ 17 กุมภาพันธ์ 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรี รับทราบรายงานและติดตามมาตรการการดูแลบริเวณพื้นที่ชายแดน จ.กาญจนบุรี โดย พล.อ.เจริญชัย หินเธาว์ ผู้บัญชาการทหารบก ได้รายงานความคืบหน้าการปฏิบัติการว่า ได้สั่งการเร่งด่วนไปที่กองกําลังสุรสีห์ ซึ่งรับผิดชอบดูแลให้ยกระดับการควบคุมพื้นที่อย่างรัดกุม ป้องกันการลักลอบนําเข้าสินค้าเถื่อน โดยเฉพาะอย่างยิ่งยางพาราเถื่อน พร้อมกันนี้ ได้ดําเนินการกํากับบริหารสถานการณ์ไฟป่าควบคู่กันโดยใช้แนวทางการป้องกันและแก้ไขปัญหาหมอกควันไฟป่า และฝุ่นละอองขนาดเล็ก แนวทางเดียวกับที่นายกรัฐมนตรีเคยได้ให้ไว้ที่ จ.เชียงใหม่ อาทิ ติดตามสถานการณ์ทุกวัน มาตรการจะต้องครอบคลุม ทั้งระยะสั้น-กลาง-ยาว พื้นที่จะต้องมีข้อมูลที่ถูกต้อง แม่นยํา ทันท่วงที รวมทั้ง สร้างความตระหนัก การบูรณาการการร่วมมือกับประชาชน ดูแลป่าแทนการเผา
ทั้งนี้ นายกรัฐมนตรีห่วงใยชีวิตความเป็นอยู่ประชาชนหากได้รับผลกระทบจากสินค้าเถื่อนที่ลักลอบเข้ามาบริเวณชายแดน โดยช่วงเวลาที่ผ่านมา นายกรัฐมนตรีสั่งการควบคุมสถานการณ์ปราบปรามยางพาราเถื่อนจนเห็นผลสําเร็จเป็นรูปธรรม ทําให้ราคายางพาราของพี่น้องเกษตรกรไทยดีขึ้น อาทิ ช่วงปลายเดือนมกราคมที่ผ่านมา ราคายางแผ่นดิบเพิ่มขึ้น 42% น้ํายางสดราคาเพิ่มขึ้น 39% ยางก้อนถ้วย 50% ราคาเพิ่มขึ้น 25% เมื่อเทียบกับช่วงเดียวกันของปีก่อน
รัฐบาลไทย-ข่าวทำเนียบรัฐบาล-​“สมศักดิ์” ปลื้ม คณะกรรมการศาลยุติธรรม เห็นชอบหลักการ ร่าง พ.ร.บ.จัดตั้งศาลอุทธรณ์คดียาเสพติด
วันเสาร์ที่ 17 กุมภาพันธ์ 2567
17/02/2567
​“สมศักดิ์” ปลื้ม คณะกรรมการศาลยุติธรรม เห็นชอบหลักการ ร่าง พ.ร.บ.จัดตั้งศาลอุทธรณ์คดียาเสพติด
​“สมศักดิ์” ปลื้ม คณะกรรมการศาลยุติธรรม เห็นชอบหลักการ ร่าง พ.ร.บ.จัดตั้งศาลอุทธรณ์คดียาเสพติดแล้ว ชี้ จะช่วยแก้ปัญหายาเสพติดได้เร็วขึ้น พร้อม เร่งรัดติดตามร่างกฎหมายของ ครม. 52 ฉบับ จ่อส่งให้เคาะได้แล้ว 18 ฉบับ
วันที่ 17 กุมภาพันธ์ 2567 นายสมศักดิ์ เทพสุทิน รองนายกรัฐมนตรี เปิดเผยว่า ตนได้มีโอกาสเป็นประธานการประชุมคณะกรรมการเร่งรัดการเสนอร่างพระราชบัญญัติเพื่อขับเคลื่อนการดําเนินการตามนโยบายของรัฐบาล (ครน.) โดยมี นายชัยเกษม นิติสิริ ที่ปรึกษานายกรัฐมนตรี นายสมคิด เชื้อคง รองเลขาธิการนายกรัฐมนตรีฝ่ายการเมือง นายกิตติกร โล่ห์สุนทร รองเลขาธิการนายกรัฐมนตรีฝ่ายการเมือง และคณะกรรมการ ครน. เข้าร่วม ที่ทําเนียบรัฐบาล เพื่อติดตามเร่งรัดกฎหมายตามนโยบายของรัฐบาล
โดยนายสมศักดิ์ กล่าวอีกว่า ที่ประชุมได้มีการพิจารณาเร่งรัด ร่างพระราชบัญญัติ ของคณะรัฐมนตรี จํานวน 52 ฉบับ ซึ่งขณะนี้ อยู่ในการพิจารณาของสภาผู้แทนราษฎร จํานวน 4 ฉบับ อยู่ที่วิปรัฐบาล 2 ฉบับ อยู่ในการพิจารณาของสํานักเลขาธิการคณะรัฐมนตรี 35 ฉบับ และอยู่ในการพิจารณาของหน่วยงานต่างๆ อีก 11 ฉบับ โดยในจํานวนนี้ มีร่าง พ.ร.บ.หลายฉบับ ที่อยู่ระหว่างเตรียมเสนอคณะรัฐมนตรี ซึ่งมีประมาณ 18 ฉบับ โดยเป็นไปตามนโยบายของนายเศรษฐา ทวีสิน นายกรัฐมนตรี ที่ต้องการผลักดันกฎหมายให้มีความรวดเร็ว เพื่อยกระดับคุณภาพชีวิตความเป็นอยู่ให้กับพี่น้องประชาชน ซึ่งตนก็ได้มีการเร่งรัดกฎหมายที่สําคัญอย่างเต็มที่
“นอกจากนี้ ที่ประชุม ครน. ยังได้มีการพิจารณาสนับสนุนการเสนอร่าง พ.ร.บ.จัดตั้งศาลอุทธรณ์คดียาเสพติด ซึ่งได้เชิญหน่วยงานที่เกี่ยวข้อง ได้แก่ สํานักงาน ป.ป.ส. กระทรวงยุติธรรม และสํานักงานศาลยุติธรรม มาให้ข้อมูลที่เกี่ยวข้อง โดยสํานักงานศาลยุติธรรม ได้ชี้แจงว่า ภายหลังจากที่ผม ได้เข้าพบนางอโนชา ชีวิตโสภณ ประธานศาลฎีกา เมื่อวันที่ 17 ตุลาคม 2566 เพื่อปรึกษาการยกระดับความสําคัญของคดียาเสพติด โดยการจัดตั้ง ศาลอุทธรณ์คดียาเสพติดนั้น ท่านประธานศาลฎีกา ได้สั่งการให้สํานักงานศาลยุติธรรม เร่งจัดทําร่าง พ.ร.บ.จัดตั้งศาลอุทธรณ์คดียาเสพติดโดยเร็ว เนื่องจากเป็นนโยบายที่สําคัญของรัฐบาล ในขณะเดียวกัน ก็ได้จัดตั้งแผนกศาลยาเสพติดขึ้นมาใหม่ในศาลฎีกา ตามมติที่ประชุม ก.ต.ด้วย” รองนายกรัฐมนตรี กล่าว
นายสมศักดิ์ กล่าวอีกว่า จัดตั้งศาลอุทธรณ์คดียาเสพติด เป็นสิ่งที่น่ายินดี เพราะที่ประชุมคณะกรรมการบริหารศาลยุติธรรม (กบศ.) เมื่อวันที่ 12 กุมภาพันธ์ 2567 ได้เห็นชอบหลักการ ร่าง พ.ร.บ.จัดตั้งศาลอุทธรณ์คดียาเสพติดแล้ว ซึ่งทางสํานักงานศาลยุติธรรม เป็นผู้เสนอ และจากนี้ จะนําเข้าสู่การรับฟังความคิดเห็นต่อร่าง พ.ร.บ. ตามมาตรา 77 ของรัฐธรรมนูญ เพื่อเสนอร่างเข้าสู่คณะรัฐมนตรีในลําดับต่อไป โดยตนถือว่า เป็นทิศทางที่ดี ที่การตั้งศาลคดียาเสพติด กําลังเดินหน้า เพื่อจะได้ช่วยแก้ปัญหายาเสพติดได้อย่างรวดเร็วขึ้น เพราะต้องยอมรับว่า ปัจจุบันมีคดียาเสพติดอยู่ในชั้นศาลจํานวนมาก ดังนั้น การจัดตั้งศาลอุทธรณ์คดียาเสพติด เพื่อให้มีอํานาจพิจารณาพิพากษาคดีความผิดเกี่ยวกับยาเสพติดในชั้นอุทธรณ์ โดยองค์คณะผู้พิพากษาที่มีความรู้ความเชี่ยวชาญเป็นพิเศษ เพื่อให้การอํานวยความยุติธรรมในคดีความผิดเกี่ยวกับยาเสพติด เป็นไปอย่างมีประสิทธิภาพ สะดวกและรวดเร็วยิ่งขึ้น และนอกจากนี้ ที่ประชุม ครน. ยังได้มีการหารือถึงความเป็นไปได้ในการจัดตั้งศาลชั้นต้นเฉพาะคดียาเสพติดด้วย
/////////
รัฐบาลไทย-ข่าวทำเนียบรัฐบาล-นลินี ทวีสิน หารือผู้บริหาร Air India เสนอเปิดเส้นทางบินเมืองรอง กระจายนักท่องเที่ยวจากหัวเมืองหลัก
วันเสาร์ที่ 17 กุมภาพันธ์ 2567
17/02/2567
นลินี ทวีสิน หารือผู้บริหาร Air India เสนอเปิดเส้นทางบินเมืองรอง กระจายนักท่องเที่ยวจากหัวเมืองหลัก
นลินี ทวีสิน หารือผู้บริหาร Air India เสนอเปิดเส้นทางบินเมืองรอง กระจายนักท่องเที่ยวจากหัวเมืองหลัก ปลื้มหลังใช้นโยบายวีซ่าฟรี จํานวนนักท่องเที่ยวชาวอินเดียกลับมาใกล้เคียงกับช่วงก่อนโควิด
วันนี้ (17 ก.พ.67) นลินี ทวีสิน ผู้แทนการค้าไทย หารือผู้บริหาร Air India เสนอเปิดเส้นทางสู่เมืองรอง กระจายนักท่องเที่ยวจากหัวเมืองหลัก เช่น กรุงเทพและภูเก็ต เผยในช่วง 3 เดือนหลังจากการประกาศใช้มาตรการยกเว้นการตรวจลงตรา 30 วัน จํานวนนักท่องเที่ยวอินเดียกลับมาใกล้เคียงกับช่วงก่อนการแพร่ระบาดของโควิด- 19
นางนลินีฯ เปิดเผยภายหลังการหารือกับคุณ Sumeet Gosain หัวหน้าฝ่ายขายต่างประเทศ (Head of International Sales) และคณะผู้บริหาร Air India ที่มาเข้าพบที่ทําเนียบ ว่า ตนได้เสนอให้ Air India เปิดเส้นทางการบินตรงสู่ประเทศไทย ในจังหวัดอื่น ๆ นอกเหนือจากกรุงเทพและภูเก็ตที่ทางสายการบินมีการทําการบินอยู่แล้ว เพื่อเป็นการสนับสนุนการเชื่อมโยง และเป็นการโปรโมทจังหวัดอื่น ๆ ของไทยให้เป็นที่รู้จักกับนักท่องเที่ยวอินเดียมากขึ้น โดยทั้งนี้ จากการที่ Air India อยู่ระหว่างการเปลี่ยนแปลงโครงสร้างของบริษัทครั้งใหญ่ (Transformation Program) และมีการสั่งซื้อเครืองบินล็อตใหญ่ จํานวนกว่า 470 ลํา จากทั้งบริษัทแอร์บัส (Airbus) และโบอิ้ง (Boeing) นั้น ก็จะเป็นปัจจัยสนับสนุนสําคัญให้ทาง Air India สามารถพิจารณาเพิ่มจํานวนความถี่ของเที่ยวบินและเปิดเส้นทางใหม่ ๆ มายังประเทศไทยได้มากยิ่งขึ้น นอกจากนี้ ทาง Air India ยังพร้อมจะสนับสนุนและส่งเสริมการเดินทางมายังไทยของกลุ่มคนแต่งงาน และกลุ่มผู้เข้าร่วมประชุมหรือสัมมนาเพิ่มเติมด้วย
นางนลินีฯ ให้ข้อมูลเพิ่มเติมว่า ตนและทางผู้บริหาร Air India ยังได้มีการหารือถึงโอกาสที่เกิดขึ้นจากนโยบาย วีซ่าฟรีในแง่ของการเดินทางท่องเที่ยว ซึ่งทางผู้บริหาร Air India ได้กล่าวชื่นชมนโยบายดังกล่าวว่าเป็นการอํานวยความสะดวกแก่นักท่องเที่ยวอินเดียอย่างมาก และที่สําคัญยังเป็นการเพิ่มเติมความแข็งแกร่งของไทยในฐานะประเทศจุดหมายปลายทางที่นักท่องเที่ยวชาวอินเดียต้องการเดินทางไปเยือน
“ไทยได้ประกาศมาตรการยกเว้นการตรวจลงตรา 30 วัน ให้กับนักท่องเที่ยว ชาวอินเดีย โดยมีผลบังคับใช้ตั้งแต่วันที่ 10 ตุลาคม 2566 – 10 พฤษภาคม 2567 พบว่า ในช่วง 3 เดือนแรก มีนักท่องเที่ยวชาวอินเดียเดินทางมาไทยเฉลี่ยเดือนละ 160,000 คน และทําให้จํานวนนักท่องเที่ยวชาวอินเดียที่เดินทางเข้าไทยในปี พ.ศ. 2566 มีมากกว่า 1.62 ล้านคน ซึ่งเกินกว่าเป้าหมายที่กําหนดไว้กว่าร้อยละ 14.16” นางนลินีฯ กล่าวทิ้งท้าย
.....
รัฐบาลไทย-ข่าวทำเนียบรัฐบาล-​กรมการจัดหางาน จับมือ กยศ. เสิร์ฟงานผู้กู้ยืมเพื่อการศึกษา ที่เว็บไซต์ “ไทยมีงานทำ” ฟรี ไม่มีค่าใช้จ่าย
วันเสาร์ที่ 10 กุมภาพันธ์ 2567
10/02/2567
​กรมการจัดหางาน จับมือ กยศ. เสิร์ฟงานผู้กู้ยืมเพื่อการศึกษา ที่เว็บไซต์ “ไทยมีงานทํา” ฟรี ไม่มีค่าใช้จ่าย
กรมการจัดหางาน จับมือ กองทุนเงินให้กู้ยืมเพื่อการศึกษา (กยศ.) เชื่อมโยงแอป “ไทยมีงานทํา” บนเว็บไซต์ กยศ. สร้างงาน สร้างรายได้ ส่งต่อโอกาสทางการศึกษาให้รุ่นน้อง
นายสมชาย มรกตศรีวรรณ อธิบดีกรมการจัดหางาน เปิดเผยว่า กรมการจัดหางาน ร่วมบูรณาการกับ กองทุนเงินให้กู้ยืมเพื่อการศึกษา (กยศ.) ซึ่งมีหน้าที่สนับสนุนและส่งเสริมการศึกษาด้วยการให้เงินกู้ยืมเพื่อการศึกษา เพิ่มโอกาสทางการศึกษาแบ่งเบาภาระด้านการเงินของผู้ปกครอง เพื่อหารือถึงแนวทางการกําหนดมาตรการช่วยเหลือให้ผู้กู้ยืมเงินมีงานทํา มีรายได้เพียงพอใช้จ่ายในชีวิตประจําวัน มีเงินสํารองยามเจ็บป่วยและสามารถชําระหนี้กองทุนฯตามกําหนดได้ ซึ่งกรมการจัดหางานได้แนะนําแพลตฟอร์ม “ไทยมีงานทํา” ที่รวบรวมตําแหน่งงานจากภาครัฐ ภาคเอกชน และตําแหน่งงานจากบริษัทจัดหางานชั้นนําไว้หลายตําแหน่ง เพื่อให้ผู้กู้ยืมเพื่อการศึกษาที่กําลังมองหางาน สามารถค้นหาข้อมูลตําแหน่งงานที่เหมาะสมกับตัวเองมากที่สุด ด้วยการ Matching ตําแหน่งงานตามความรู้ ความสามารถ และทักษะที่มีอยู่ หรือค้นหาหลักสูตรฝึกอบรมทั้งระยะสั้นและระยะยาวเพื่อพัฒนาทักษะการทํางาน ต่อยอดเพิ่มรายได้ โดยใช้บริการฟรีได้ทุกที่ ทุกเวลา โดยไม่มีค่าบริการ ซึ่งปัจจุบันมีตําแหน่งงาน (Active ในระบบ) จากทั่วประเทศ จํานวน 179,267 อัตรา โดยตําแหน่งงาน 5 อันดับแรกที่มีความต้องการมากที่สุด ได้แก่ 1. พนักงานขายของหน้าร้านและสาธิตสินค้า 2. เจ้าหน้าที่การตลาด 3. เจ้าหน้าที่สํานักงานอื่นๆ 4. เจ้าหน้าที่บัญชี และ 5. ผู้จัดการฝ่ายขายและการตลาด
“ผมขอชื่นชม กยศ. ที่หยิบยื่นโอกาสให้คนไทยมีทุนศึกษาต่อ กรมการจัดหางานในฐานะหน่วยงานที่รับไม้ต่อในการส่งเสริมให้คนไทยมีงานทําหลังเรียนจบ พร้อมสนับสนุน ให้คําแนะนํากับน้อง ๆ ที่ต้องการหารายได้หลังเรียนจบ เพื่อมีเงินชําระหนี้กองทุน และเป็นทุนหมุนเวียนส่งต่อโอกาสทางการศึกษาให้แก่นักเรียน นักศึกษารุ่นถัดไปที่ขาดแคลนทุนทรัพย์ได้เข้าถึงการศึกษาต่อไป” อธิบดีกรมการจัดหางาน กล่าว
สําหรับคนหางานและทุกคนที่ต้องการมีงานทํา สามารถใช้บริการผ่านแพลตฟอร์มไทยมีงาน ที่เว็บไซต์ ไทยมีงานทํา.doe.go.th และ Mobile Application ไทยมีงานทํา หรือหากไม่สะดวกใช้งานผ่านระบบออนไลน์ สามารถใช้บริการได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือสอบถามข้อมูลเพิ่มเติมได้ที่สายด่วนกระทรวงแรงงาน1506 กด 2 กรมการจัดหางาน หรือสายด่วนกรมการจัดหางาน 1694